На основу члана 20. и члана 32. Закона о локалној самоуправи („Службени гласник РС“, број 129/07 и 83/2014 – др.закон), члана 6. тачка 10 и члана 7. Закона о финансирању локалне самоураве („Службени гласник РС“, број 62/06, 47/11, 93/12, 99/13-усклађени дин.изн., 125/14-усклађени дин.изн. и 95/15-усклађени дин.изн., 83/16 и 91/16 – усклађени највиши износи), Закона о буџетском систему („Сл. гласник РС“, број 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 – др закон и 103/15), Закона о јавној својини („Сл. гласник РС“, број 72/11, 88/13 и 105/14), Закона о облигационим односима („Сл. лист СФРЈ“, број 29/78, 39/85, 45/89- одлука УСЈ и 57/89, „Сл. лист СРЈ“, број 37/93 и „Сл. луст СЦГ“, број 1/03 – Уставна повеља) и чланова 39. и 98. став 1. Статута града Панчева („Сл. лист града Панчева“, број 25/15 – пречишћен текст и 12/16), Скупштина града Панчева, на седници одржаној дана .2016. године, донела је

**ОДЛУКУ О ИЗМЕНАМА ОДЛУКЕ**

**О ПОСЛОВНОМ, МАГАЦИНСКОМ ПРОСТОРУ**

**И ГАРАЖАМА ГРАДА ПАНЧЕВА**

**Члан 1.**

У Одлуци о пословном, магацинском простору и гаражама града Панчева („Сл. лист града Панчева, број 15/14, 29/14, 11/15, 28/15 и 22/16) у члану 30. став 2. мења се и гласи:

„Почетна висина закупнине за пословни простор по зонама износи:

Зона Динара по m2 (без ПДВ)

Прва 308,40

Друга 205,60

Трећа 102,80“

У члану 30. став 3. мења се и гласи:

„Почетна висина закупнине за магацински простор по зонама износи:

Зона Динара по m2 (без ПДВ)

Прва 154,20

Друга 102,80

Трећа 51,40“

**Члан 2.**

У члану 31. став 4. мења се и гласи:

„Почетна висина закупнине по категоријама за зидане гараже износи:

Категорија Динара по m2 (без ПДВ)

Прва 83,51

Друга 52,05

**Члан 3.**

Ова одлука ступа на снагу наредног дана од дана објављивања у „Службеном листу града Панчева“, а примењиваће се од 01. јануара 2017. године.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД ПАНЧЕВО ПРЕДСЕДНИК СКУПШТИНЕ**

**СКУПШТИНА ГРАДА**

**Број: Тигран Киш**

**Панчево,**

**ОБРАЗЛОЖЕЊЕ**

Чланом 6. Закона о финансирању локалне самоуправе („Службени гласник Републике Србије“, број 62/06, 47/11, 93/12, 99/13 - усклађени дин. износи, 125/14 – усклађени дин. изн. и 95/15 – усклађени дин. изн., 83/16 и 91/16 – усклађени највиши износи) прописано је да јединици локалне самоуправе припадају изворни приходи остварени на њеној територији, а један од тих прихода су и приходи од давања у закуп, односно на коришћење непокретности и покретних ствари у својини јединице локалне самоуправе, а чланом 7. наведеног закона предвиђено је да се начин и мерила за одређивање висине локалних такси и накнада утврђују одлуком скупштине јединице локалне самоуправе, у скаду са законом**.** Taкође je oдредбом члана 7. наведеног зaкoнa прописано да се одлука може мењати највише једанпут годишње, и то у поступку утврђивања буџета јединице локалне самоуправе за наредну годину.

Предложене цене почетне висине закупнине за пословни простор по зонама, почетне висине закупнине за магацински простор по зонама и почетне висине закупнине по категоријама за зидане гараже увећане су, више су у односу на претходну годину за 2,8%, исказане су без ПДВ и у складу су са Упутством за припрему Одлуке о буџету локалне власти за 2017. годину и пројекцијама за 2018. и 2019. годину, које је донео Министар финансија и са чланом 9. Закона о порезу на додату вредност („Сл. Гласник РС“, број 84/04, 86/04 – испр., 61/05, 61/07, 93/12, 108/13, 6/14 – усклађени дин. изн., 68/14 – др. закон, 142/14, 5/15 – усклађени дин. изн., 83/15 и 5/16 - усклађени дин. изн.).

На основу свега наведеног, предлаже се Градском већу града Панчева да утврди Предлог одлуке о изменама Одлуке о пословном, магацинском простору и гаражама града Панчева, ради упућивања Скупштини града Панчева на разматрање и доношење.

 **СЕКРЕТАРИ**

 **Ениса Аговић Хоти**

 **Славе Бојаџиевски**

 **Милица Марјановић**